stanford-oval/wikipedia huggingface dataset:
Lundin yliopisto
Historia

Yliopiston historia ulottuu vuoteen 1425, jolloin Studium Generale perustettiin Lundin tuomiokirkon läheisyyteen. Nykyinen yliopisto perustettiin vuonna 1666 Kaarle XI:n aikana pian sen jälkeen, kun aiemmin Tanskalle kuulunut Skåne oli liitetty Roskilden rauhassa Ruotsiin vuonna 1658. Kaarle X Kustaa vieraili Lundissa Roskilden rauhan jälkeen 1658 ja tapasi piispa [[Peder Winstrup]in. Yliopiston perustamisen tarpeesta oli yksimielisyys, ja kirje piispalta kuninkaalle samana vuonna muistutti perustamislupauksesta.[lähde? ]
Historia > Tiedekunnat

Alun alkaen yliopistossa oli neljä tiedekuntaa: teologinen, lainopillinen, lääketieteellinen ja filosofinen. Filosofian tiedekunta jaettiin vuonna 1876 kahteen osaan, humanistiseen tiedekuntaan sekä matemaattis-luonnontieteelliseen tiedekuntaan. Yhteiskuntatieteet erotettiin humanistisesta tiedekunnasta vuonna 1964 ja 1961 perustettu Lundin teknillinen yliopisto yhdistettiin Lundin yliopistoon 1969. Myöhemmin Lundin yliopistoon on yhdistetty myös sosiaalikorkeakoulu, taidekorkeakoulu sekä kauppakorkeakoulu.
Växjön yliopisto, joka nykyään on osa Linné-yliopistoa, perustettiin alun perin Lundin yliopiston yhteyteen. Malmön korkeakoulu erotettiin vuonna 1998 Lundin yliopistosta, ja siihen siirtyivät suurin osa Malmössä tapahtuneesta opetuksesta, paitsi taide, musiikki, teatteri ja lääketieteen opetus, jotka kuuluvat edelleen Lundin yliopistoon. Helsingborgiin perustettiin vuonna 2000 erillinen kampus, jossa opiskelee 15 koulutusohjelmassa noin 4 000 opiskelijaa.
Lundin yliopisto on ollut Ruotsin valtion omistuksessa vuodesta 1852.
Historia > Yliopiston päärakennus

Yliopiston nykyisen päärakennuksen on suunnitellut arkkitehti Helgo Zettervall, ja se vihittiin käyttöön vuonna 1882. Sitä ennen yliopiston päärakennuksena toimi Kuninkaan talo (Kungshuset).
Historia > Naisten historia yliopistossa

Ensimmäiset naispuoliset opiskelijat aloittivat yliopistossa 1880-luvulla, vaikka heille annettiin oikeus opintoihin vuonna 1873. Ensimmäinen naispuolinen opiskelija Lundissa oli lääketieteen opiskelija Hedda Andersson, joka aloitti opiskelun 1880, kaksi vuotta ennen seuraavaa naispuolista opiskelijaa.
Hilma Borelius oli ensimmäinen nainen, joka valmistui Lundin yliopistosta tohtoriksi vuonna 1910. Ensimmäinen professorin virkaan 1965 nimitetty historioitsija Birgitta Odén. Yrityslainsäädännön professori Boel Flodgren nimitettiin vuonna 1992 rector magnificuksen virkaan, hän oli ensimmäinen naispuolinen eurooppalaisen yliopiston rehtori.
Koulutus

Nykyään Lundin yliopisto on yksi Skandinavian suurimpia tutkimuksen ja korkeakoulutuksen keskuksia. Yliopistossa on 280 koulutusohjelmaa ja noin 2 500 vapaavalintaista kurssia. Näistä 90 on maisteriohjelmia, ja yli 500 kursseista opetetaan englanniksi.
Koulutus tapahtuu pääosin Lundissa. Osa koulutuksesta ja tutkimuksesta tehdään yhteistyössä Skånen yliopistosairaalan kanssa, joka sijaitsee sekä Lundissa että Malmössä. Malmössä sijaitsee myös taiteen, musiikin ja teatterin koulutus. Helsingborgissa voi opiskella insinööriksi, sosionomiksi, opettajaksi, viestinnän ammattilaiseksi tai palvelujohtajaksi.
Lundin yliopisto on Euroopan ainoa yliopisto, joka tarjoaa lentäjäkoulutusta. Ilmailualan koulutus järjestetään Ljungbyhedissä, ja siellä tarjotaan sekä teoreettista että käytännön koulutusta.
Kampus

Yliopiston toiminta keskittyy pieneen skånessalaiseen Lundin kaupunkiin, joka on noin 15 kilometrin päässä Malmöstä ja 50 kilometrin päässä Kööpenhaminasta. Yliopiston historia ja suuri opiskelijamäärä ovat vaikuttaneet merkittävästi Lundin kaupungin kehitykseen, niin että se on leimallisesti yliopistokaupunki. Kaupungissa on yli sata yliopiston rakennusta, ja suurin osa niistä on noin neliökilometrin kokoisella alueella kaupungin keskustassa.
Kampus > Kirjasto

Lundin yliopiston kirjasto perustettiin 1666 samaan aikaan kuin itse yliopisto, ja se on yksi Ruotsin vanhimmista ja kattavimmista. Vuodesta 1698 lähtien se on saanut lakisääteisen vapaakappaleen kaikista Ruotsissa julkaistuista painotuotteista. Nykyään lakisääteisen vapaakappaleen saa kuusi kirjastoa, mutta ainoastaan Lundin yliopiston kirjasto ja Ruotsin kansalliskirjasto pitävät kokoelmissaan kaiken vastaanottamansa kirjallisuuden. Kirjaston kokoelmiin kuuluu noin 170 000 metriä hyllystöä, ja kirjastosta lainataan vuosittain noin 620 000 nidettä. Kirjastossa on yli 200 työntekijää ja 33 sivutoimipistettä, ja siellä on 2 600 työpistettä opiskelijoille.
Nykyinen pääkirjasto on avautui 1907. Sitä ennen pääkirjasto sijaitsi Liberiet-nimisessä rakennuksessa lähellä kaupungin tuomiokirkkoa. Liberiet rakennettiin 1400-luvulla kirjastoksi, mutta siinä toimii nyt kahvila.[lähde? ]
Tutkimus

Lundin yliopistoa pidetään usein yhtenä Ruotsin parhaista, ja se on sijoittunut kansainvälisesti sadan korkeatasoisimman yliopiston joukkoon. Yliopistossa toimii merkittävä määrä eri tutkimuslaitoksia ja instituutteja.
Aiheesta muualla

Kuvia tai muita tiedostoja aiheesta Lundin yliopisto Wikimedia Commonsissa
Yliopiston sivut
Kungshuset on yliopiston vanhin rakennus, valmistunut 1584
Yliopiston päärakennus
Yliopiston lippu päärakennuksen katolla.
Yliopiston kirjasto
Bridge over Troubled Water (kappale)

Bridge Over Troubled Water on Paul Simonin säveltämä ja Art Garfunkelin laulama kappale samannimisellä albumilla vuonna 1970. Se on Simon & Garfunkelin suurin hitti, joka nousi listaykköseksi Atlantin molemmilla puolilla. Sanoituksellisesti kappale puhuttelee vaikeita aikoja läpikäyvää ystävää ja vakuuttaa tätä lojaalisuudesta ja vankkumattomasta tuesta. Yksinkertainen teksti on universaali ystävyyden ylistys ja käsittää kolme säkeistöä. Musiikillisesti laulu on varsin pitkä ja melodialtaan pitkäkaarinen ja sisältää vaikutteita gospel-soinnutuksesta. Paul Simon mainitsi myös J.S.Bachin Matteus-passiossa soivan koraalin inspiraatioksi idealleen.
Laulusta on tehty cover-versioita, esimerkiksi Elvis Presley, Aretha Franklin ja Johnny Cash. Suomenkielisen version, Silta yli synkän virran, sanoitti Pertsa Reponen ja lauloivat muun muassa Kirka ja Fredi. Useat suomalaiset kuorot ovat levyttäneet englanninkielisen version.
Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Tämä kappale ylsi kyselyn kokonaistuloksissa sijalle 58.
Hilkka Rantaseppä-Helenius

Hilkka Rantaseppä-Helenius
Hilkka Talvikki Rantaseppä-Helenius (25. joulukuuta 1925 Paimio – 6. toukokuuta 1975 Paimio) oli suomalainen tähtitieteilijä. Rantaseppä-Helenius opiskeli alkuun matematiikan opettajaksi, mutta Yrjö Väisälä rohkaisi häntä ryhtymään tähtien tutkijaksi. Hän keskittyi havainnoimaan pikkuplaneettoja ja asteroidi 1530 Rantaseppä on nimetty hänen mukaansa.
Rantaseppä-Helenius työskenteli Tuorlan observatoriossa 1956–1962 assistenttina ja sitten observaattorina, kun se paikka vapautui. Observaattorina hän jatkoi kuolemaansa saakka. Tähtitieteellis-optillinen seura rakensi Kevolan tähtitornin hänen kotitilalleen vuonna 1963.
Rantaseppä-Helenius kuoli tapaturmaisesti 50-vuotiaana jäädessään kotipihallaan luisumaan lähteneen oman pakettiautonsa alle. Hänen 5-vuotias poikansa pelastui autosta vahingoittumattomana.
Bridesmaid

Wikisanakirjassa on tähän liittyvä sananselitys: .
Bridesmaid tai Bridesmaids voi tarkoittaa ainakin seuraavia:
Morsiusneito (engl. The Bridesmaid), Ruth Rendellin rikosromaani vuodelta 1989
La demoiselle d'honneur (engl. The Bridesmaid), Rendellin romaaniin perustuva Claude Chabrolin elokuva vuodelta 2004
Bridesmaids, draamaelokuva vuodelta 1989, pääosissa Shelley Hack ja Sela Ward
Morsiusneidot (engl. Bridesmaids), komediaelokuva vuodelta 2011, pääosissa Kristen Wiig and Maya Rudolph.
Bridge Road

| Bridge Road |
| --- | --- |
 Pääkatsomo syksyllä 2010
Rakennuksen tiedot
Sijainti:  Bridge Road, Histon and Impington
Koordinaatit:  52°14′31″N, 0°06′51″E
Rakennustyöt aloitettu:  1960
Avattu:  1962
Remontoitu:  2007 
Omistaja:  Histon FC
Kenttä:  Nurmi
Katsojakapasiteetti
 3 800 
Kentän mitat
 101 × 69 m 
Lisää rakennusartikkeleitaArkkitehtuurin teemasivulla
Bridge Road (tunnetaan sponsorisyistä myös nimellä Glassworld Stadium) on jalkapallostadion Histon and Impingtonissa Englannissa. Vuonna 1962 avattu stadion toimii Histon FC:n kotikenttänä ja sille mahtuu 3 800 katsojaa. Stadionin nimi on nykyisin virallisesti Glassworld Stadium, mutta monet Histon FC:n fanit tuntevat sen edelleen nimellä Bridge Road.
Stadionia remontoitiin vuonna 2007, kun stadionille rakennettiin 500 ihmistä vetävä pääkatsomo ja sen yhteyteen tehtiin Cambridgeshiren jalkapalloliiton uusi toimisto.
Staszówin piirikunta

Staszówin piirikunta (puol. powiat staszowski) on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 71 776. Piirikunta on jaettu kahdeksaan maalaiskuntaan, jotka ovat Bogoria, Łubnice, Oleśnica, Osiek, Połaniec, Rytwiany, Staszów ja niissä on kylien lisäksi viisi kaupunkia; Oleśnica, Osiek, Połaniec, hallintokeskus Staszów sekä Szydłów.
Staszówin piirikunnan pinta-alasta arviolta 27,9 prosenttia oli metsän peitossa vuonna 2018.
Staszówin piirikunnan työttömyysaste oli vuoden 2018 lopussa 6,7 prosenttia.
Piirikunnan väestöpyramidi 2014.
Vuoden 2019 lopussa Staszówin piirikunnassa arvioitiin olevan 71 776 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 79 470 ja sen ennakoidaan vuoteen 2050 mennessä pienenevän 55 847 asukkaaseen. Alle 18-vuotiaiden arvioitiin vuoden 2019 lopussa muodostaneen 17,2 prosenttia piirikunnan väestöstä, työikäisten 60,8 prosenttia ja eläkeikäisten 22 prosenttia väestön keski-iän ollessa 42,2 vuotta. Elävänä syntyneiden määrä oli vuonna 2019 yhteensä 721 lasta.
Billy Boyd

| Billy Boyd |
| --- | --- |
 Billy Boyd Ring*Con 2005 -tapahtumassa.
Henkilötiedot
Koko nimi:  William Boyd
Syntynyt: 28. elokuuta 1968 (ikä 56) Glasgow, Skotlanti
Näyttelijä
Merkittävät roolit:  Taru sormusten herrasta Master and Commander: Maailman laidalla
Aiheesta muualla
Viralliset kotisivut
IMDb 
Elonet
Billy Boyd (syntymänimeltään William Boyd, s. 28. elokuuta 1968 Glasgow) on skotlantilainen näyttelijä ja muusikko. Hänet tunnetaan parhaiten Taru sormusten herrasta -elokuvista, joissa hän esittää hobittia nimeltä Peregrin ”Pippin” Tuk.
Yksityiselämä ja ura

Boydin molemmat vanhemmat kuolivat hänen ollessaan varhaisteini ja isoäiti kasvatti hänet ja hänen isosiskonsa. Boyd kiinnostui näyttelemisestä jo varhain ja esiintyikin kuusitoistavuotiaana glasgowlaisen musiikkiteatterin Hans Anderson -näytelmässä. Ammatikseen hän kuitenkin valitsi kirjansidonnan ja työskentelikin seitsemän vuotta alalla. Taru sormusten herrasta oli yksi niistä teoksista, joiden parissa hän työskenteli. Päätettyään vaihtaa ammattia hän opiskeli Royal Scottish Academy of Music and Drama -koulussa. Elokuvien lisäksi hän on esiintynyt niin televisiosarjoissa kuin näytelmissäkin. Joulukuussa 2010 Boyd meni naimisiin pitkäaikaisen partnerinsa Alison McKinnonin kanssa. Pariskunnalla on huhtikuussa 2006 syntynyt poika.
Musiikki

Boyd esitti Kuninkaan paluu -elokuvassa Tolkienin runoon säveltämänsä kappaleen The Edge of Night (tunnetaan myös nimillä ”Pippin’s Song” ja ”All Shall Fade”). Hän on taitava muusikko, joka laulamisen lisäksi soittaa kitaraa, bassoa ja rumpuja. Heinäkuussa 2006 hän perusti kolmen vanhan muusikkoystävänsä kanssa yhtyeen nimeltä Beecake. Yhtyeeltä on ilmestynyt EP-levy ”Just B” sekä vuonna 2010 levy Soul Swimming ja he ovat esiintyneet sekä kotimaassaan että Yhdysvalloissa. Boyd esitti myös elokuvassa Hobitti – Viiden armeijan taistelu kuultavan kappaleen ”The Last Goodbye”.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1998 | Urban Ghost Story | Loan Shark |
| 1999 | Julie and the Cadillacs | Jimmy Campbell |
| 1999 | Coming Soon | Ross |
| 2001 | Taru sormusten herrasta: Sormuksen ritarit | Peregrin ”Pippin” Tuk |
| 2002 | Taru sormusten herrasta: Kaksi tornia | Peregrin ”Pippin” Tuk |
| 2003 | Master and Commander: Maailman laidalla | Barret Bonden |
| 2003 | Taru sormusten herrasta: Kuninkaan paluu | Peregrin ”Pippin” Tuk |
| 2004 | Seed of Chucky | Glen/Glenda Ray (äänirooli) |
| 2005 | Miehestä mittaa | Danny |
| 2005 | Stories of Lost Souls | The Gunner |
| 2005 | Midsummer Dream | Puck (äänirooli) |
| 2006 | The Flying Scotsman | Malky |
| 2007 | Save Angel Hope | Vince Sandhurst |
| 2008 | Stone of Destiny | Bill Craig |
| 2009 | Jusqu’à toi | Rufus |
| 2010 | Pimp | Chief |
| 2010 | Glenn, the Flying Robot | Jack |
| 2011 | Irvine Welsh’s Ecstasy | Woodsy |
| 2012 | Dorothy and the Witches of Oz | Nick Chopper |
| 2012 | The Forger | Bernie |
| 2012 | Space Milkshake | Anton |
| 2015 | AmStarDam | Gordon |
| 2015 | Mara und der Feuerbringer | turisti |
| 2018 | Tell It to the Bees | Charlie vanhempana (ääni) |

Ääninäyttely videopeleissä
| Vuosi | Nimi | Rooli |
| 2003 | The Lord of the Rings: The Return of the King | Peregrin ”Pippin” Tuk |
| 2004 | The Lord of the Rings: The Battle for Middle-earth | Peregrin ”Pippin” Tuk |
| 2006 | The Lord of the Rings: The Battle for Middle-earth II | Peregrin ”Pippin” Tuk |
| 2006 | The Lord of the Rings: The Battle for Middle-earth II– The Rise of the Witch-king | Peregrin ”Pippin” Tuk |
Aiheesta muualla

Billy Boyd – virallinen kotisivu (Arkistoitu – Internet Archive)
Billy Boyd Internet Movie Databasessa. (englanniksi)
Beecake-yhtyeen kotisivut
Tasa-arvo Suomessa

Tasa-arvolla viitataan eri yksilöiden tai ihmisryhmien tasapuoliseen kohteluun. Esimerkiksi tasa-arvoisella yhteiskunnalla viitataan usein sukupuolten, yhteiskuntaluokkien ja etnisten ryhmien keskinäisiin suhteisiin sekä vähemmistöjen asemaan. Naisilla ja miehillä on tasa-arvoisessa yhteiskunnassa yhtä paljon oikeuksia ja velvollisuuksia, eivätkä eri ammattien ja yhteiskuntaluokkien väliset taloudellis-sosiaaliset erot ole kohtuuttoman suuria eikä niiden määräytymisperusteita koeta epäoikeudenmukaisiksi.
Mahdollisuuksien tasa-arvo tarkoittaa, että jokaisella yksilöllä on mahdollisuus kilpailla työelämässä esimerkiksi siten, etteivät hänen taloudelliset edellytyksensä estä häntä opiskelemasta kykyjensä mukaiseen ammattiin ja ettei hänen sukupuolensa, ikänsä tai kuuluminen johonkin vähemmistöön haittaa hänen urakehitystään.[lähde? ]
Juridiikka

Tasa-arvo on Suomessa turvattu Suomen perustuslaissa, jonka 6 § 2 momentissa sanotaan: ”Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella”. Sen lisäksi Suomessa on säädetty erillinen laki sukupuolten välisestä tasa-arvosta, jonka ensimmäisesä artiklassa sanotaan lain tarkoituksesta seuraavasti:
»Tämän lain tarkoituksena on estää sukupuoleen perustuva syrjintä ja edistää naisten ja miesten välistä tasa-arvoa sekä tässä tarkoituksessa parantaa naisten asemaa erityisesti työelämässä. Lain tarkoituksena on myös estää sukupuoli-identiteettiin tai sukupuolen ilmaisuun perustuva syrjintä.»
Juridiikka > Tasa-arvo suomalaisessa politiikassa

Suomi on ensimmäinen maa, joka myönsi naisille täydet poliittiset oikeudet. Suomalaiset naiset saivat äänioikeuden vuonna 1906, ja samalla suomalaisille naisille annettiin oikeus asettua ehdolle eduskuntavaaleissa. Suomen ensimmäinen naispuolinen ministeri Miina Sillanpää aloitti apulaissosiaaliministerinä vuonna 1926. Tarja Halonen toimi Suomen ensimmäisenä naispuolisena presidenttinä vuosina 2000–2012. Halonen on ainoa naispuolinen presidentti Suomen kahdestatoista presidentistä. Anneli Jäätteenmäki toimi Suomen ensimmäisenä naispuolisena pääministerinä vuonna 2003. Naispääministereitä Suomessa on ollut kolme: Anneli Jäätteenmäki, Mari Kiviniemi ja Sanna Marin.
Juridiikka > Tasa-arvo suomalaisessa politiikassa > Sukupuolittunut väkivalta

Suomi on yksi Euroopan vaarallisimmista maista naisille väkivaltatilastojen mukaan. Vuonna 2014 tehdyn EU-tutkimuksen mukaan jopa 47 % suomalaisista naisista on kokenut fyysistä tai seksuaalista välivaltaa 15 ikävuoden jälkeen. Vaikka vastaavanlaista EU-tutkimusta ei ole toistaiseksi toteutettu vuoden 2014 jälkeen, ei sukupuolittuneen väkivallan tilanne ole Suomen omien rikostilastojen valossa Suomessa merkittävästi parantunut. Vuonna 2021 poliisille tehtyjen raiskausilmoitusten määrä nousi jopa 60 prosenttia. Suomessa on käyty myös aktiivista yhteiskunnallista keskustelua seksuaalirikosten tutkintaan liittyvistä ongelmista, kuten tutkintojen hitaudesta, sekä Suomen seksuaalirikoslainsäädännön heikkouksista, joihin pyritään saamaan muutoksia vuonna 2022 esitetyn uudistetun seksuaalirikoslainsäädännön kautta.
Juridiikka > Tasa-arvo suomalaisessa politiikassa > Taloudellinen tasa-arvo

Miesten keskituntipalkat olivat vuonna 22 prosenttia suuremmat kuin naisten. Suomalaiset työmarkkinat ovat huomattavan sukupuolittuneet, mikä tarkoittaa sitä, että Suomessa miehet ja naiset hakeutuvat yhä vahvasti tietyille aloille, jotka on perinteisesti mielletty "miesten" tai "naisten" ammateiksi. Esimerkiksi terveyden ja hyvinvoinnin alan työntekijöistä naisia on yli 80 %, kun vastaavasti tekniikan alan työntekijöistä yli 80% on miehiä. Niin kutsuttu "selittämätön palkkaero" viittaa palkkaeroon, jota ei voida selittää esimerkiksi erilaisella koulutustaustalla tai erilaisella toimenkuvalla. Kun nämä mahdolliset taustamuuttujat on otettu huomioon, naiset ansaitsevat yhä keskimäärin 6,7 % vähemmän kuin miehet.
Suomalaisen kokopäiväisen palkansaajan keskimääräinen kuukausiansio vuonna 2021 oli 3 656 euroa kuussa, mutta palkkajakauma oli niin epätasainen, että 63 prosenttia palkansaajista ansaitsi tätä vähemmän. Ilmiö johtuu etenkin siitä, että palkkahaitarin suurimmassa päässä oli pieni joukko ihmisiä, jotka ansaitsivat hyvin paljon keskivertoa enemmän. Suomessa on lisäksi paljon matalapalkka-aloja. Esimerkiksi toimistosiivoojien tuntipalkka oli 31 prosenttia keskipalkkaa pienempi vuonna 2016.
Keskimääräinen eläke vuonna 2021 oli Suomessa 1 784 euroa, ja siitä maksettiin lisäksi huomattavasti enemmän veroa kuin vastaavankokoisesta palkasta.
Juridiikka > Tasa-arvo suomalaisessa politiikassa > Epätasa-arvoinen hoivavastuu

Hoivavastuu lapsista kasaantuu Suomessa yhä pääsääntöisesti naisille, millä on huomattavia vaikutuksia naisten yhteiskunnalliseen aseman, tulotasoon sekä ammatilliseen kehitykseen. Vuonna 2020 naiset käyttivät 89 % vanhempien kesken jaettavissa olevista vanhempainrahapäivistä. Pohjoismaisessa vertailussa suomalaiset miehet käyttävät hyvin niukasti heille käytettävissä olevaa vanhempainvapaata. Isien vanhempainvapaan käytöllä on huomattu olevan yhteys äitien asemaan työmarkkinoilla. Tilastojen mukaan naiset tekevät myös miehiä enemmän kotitöitä ja ottavat miehiä useammin vastuun kodin ulkopuolisten ihmisten hoivaamisesta.
Juridiikka > Tasa-arvo suomalaisessa politiikassa > Asepalvelus

Asevelvollisuus on Suomessa säädetty laissa vain miehille. Naiset ovat saaneet suorittaa asepalveluksen vuodesta 1995 lähtien, mutta suomalaisille naisille asepalvelus on yhä vapaaehtoista. Suomalaisista asepalvelukseen hakeutuneista naisia on vuosittain vain noin 1–2 %. Tammikuussa 2022 avattiin kansalaisaloite tasa-arvoisen maanpuolustuksen puolesta, jonka tavoitteena on muuttaa Suomen maanpuolustus aidosti tasa-arvoiseksi.
Juridiikka > Tasa-arvo suomalaisessa politiikassa > Opinnot ja ammatti

Tytöt pärjäävät paremmin koulussa, mutta työelämässä poikia päätyy kuitenkin todennäköisemmin johtajiksi.
Juridiikka > Tasa-arvo suomalaisessa politiikassa > Terveys

Miehet elävät lyhyemmän ja sairaamman elämän kuin naiset. Miehet kuolevat keskimäärin 6,9 vuotta nuorempina kuin naiset.
Juridiikka > Tasa-arvo suomalaisessa politiikassa > Uimahallivuorot

Jotkut kaupungit ovat ottaneet käyttöön vain naisille tarkoitetut uimahallivuorot. Miehillä on tällöin mahdollisuus uida sekavuoroilla.
Anthony Carrigan

| Anthony Carrigan |
| --- | --- |

Henkilötiedot
Syntynyt: 2. tammikuuta 1983 (ikä 41) Boston, Massachusetts, Yhdysvallat
Kansalaisuus:  yhdysvaltalainen
Ammatti:  näyttelijä
Puoliso:  Gia Olimp
Näyttelijä
Aktiivisena:  2008—
Merkittävät roolit:   Victor Zsasz (Gotham)  Tyler Davies (Unohdetut) 
Aiheesta muualla
IMDb 
AllMovie
Anthony Carrigan (s. 2. tammikuuta 1983) on yhdysvaltalainen näyttelijä. Hän on näytellyt esimerkiksi Tyler Daviesiä tv-sarjassa Unohdetut vuosina 2009–2010, sekä Victor Zsaszia 2014–2019 esitetyssä rikossarjassa Gotham.
Carrigan on lapsuudestaan asti kärsinyt alopeciasta, jonka seurauksena hänellä ei nykyään ole ollenkaan hiuksia, kulmakarvoja tai silmäripsiä. Sairautensa vuoksi hänet on usein roolitettu antagonistin rooliin.
Filmografia

| Vuosi | Elokuva / TV-sarja | Rooli |
| --- | --- | --- |
| 2008 | Kova laki: Rikollinen mieli | H. Jack Walker III |
| 2008 | Long Island Confidential | Jake |
| 2009–2010 | Unohdetut | Tyler Davies |
| 2011 | The Undying | Jason Donovan |
| 2011 | Samaa sukua | Cory Smith |
| 2012 | Hand of God | Jonathan |
| 2013 | Over/Under | Marino Puzzo |
| 2014–2015 | The Flash | Kyle Nimbus |
| 2014–2019 | Gotham | Victor Zsasz |
| 2016 | Satanic | Anthony |
| 2016 | Blacklist | Harris Holt |
| 2018 | The Toll Road | Darren |
| 2018 | Hard Sun | Hra. Weiss |
| 2018—2023 | Barry | NoHo Hank |
| 2020 | Fatherhood | TBA |
| 2020 | Bill & Ted Face the Music | TBA |
| 2025 | Superman | Rex Mason / Metamorpho |
Buddha (albumi)

| Buddha blink-182 |
| --- | --- | --- |

Remasteroidun version kansikuva
Julkaisun tiedot
 Äänitetty : vuonna 1993 Double Time studioilla San Diegossa, Kaliforniassa
 Julkaistu: 1993
 Tuottaja(t): Blink-182
 Tyylilaji: pop-punk, punk, pop-rock
 Kesto: 32.30
 Levy-yhtiö: Alkuperäinen: Filter Records Remasteroitu: Kung Fu Records
Blink-182 muut julkaisut
| Flyswatter 1993 | Buddha 1993 | Cheshire Cat 1994 |
Buddha on Blink-182-yhtyeen demoalbumi, joka julkaistiin alun perin vuonna 1993 ja julkaistiin CD:llä ensimmäistä kertaa vuonna 1998. Se nauhoitettiin kolmena sateisena päivänä Double Time studioilla San Diegossa.
Kappaleet > Alkuperäinen versio

"Carousel" †
"T.V." ‡
"Strings" ‡
"Fentoozler" ‡
"Time" ‡
"Romeo & Rebecca" †
"21 Days" †
"Sometimes" ‡
"Degenerate" * †
"Point of View" †
"My Pet Sally" †
"Reebok Commercial" ‡
"Toast And Bananas" †
"The Family Next Door" *§
"Transvestite" * †
† = Laulajana Tom Delonge

‡ = Laulajana Mark Hoppus

§ = Laulajana molemmat
Kappaleet > Remasteroitu versio

"Carousel" † - 2:40
"T.V." ‡ - 1:37
"Strings" ‡ - 2:28
"Fentoozler" ‡ - 2:03
"Time" ‡ - 2:46
"Romeo & Rebecca" † - 2:31
"21 Days" † - 4:01
"Sometimes" ‡ - 1:04
"Point of View" † - 1:11
"My Pet Sally" † - 1:36
"Reebok Commercial" ‡ - 2:35
"Toast & Bananas" † - 2:26
"The Girl Next Door" (Screeching Weasel cover) *§ - 2:31
"Don't" * ‡ - 2:26
† = Laulajana Tom Delonge

‡ = Laulajana Mark Hoppus

§ = Laulajana molemmat
Henkilöt > Yhtyeen kokoonpano levytyksen aikana

Tom DeLonge - Laulu/Kitara
Mark Hoppus - Laulu/Basso
Scott Raynor - Rummut
SpaceX CRS-6

SpaceX CRS-6 (myös SpX-6) oli SpaceX Dragonin kuudes rahtilento Kansainväliselle avaruusasemalle. Lento kuului Nasan Commercial Resupply Services -ohjelmaan.
Lento

Lento alkoi 14. huhtikuuta 2015. Laukaisun yhteydessä raketin ensimmäinen vaihe yritettiin saada laskeutumaan lautalle osana SpaceX:n uudelleenkäytettävän raketin kehitysohjelmaa. Laskeutumisen onnistumisen todennäköisyydeksi arvioitiin alle 50 %. Vaihe laskeutui alukselle, mutta liiallisen sivuttaisnopeuden vuoksi se kaatui ja tuhoutui. Syyksi arvioitiin oletettua hitaammin toiminut säätöventtiili.
Dragon oli asemalla noin viisi viikkoa, ja palasi Maahan 21. toukokuuta 2015.
Rahti

Noin 1 915 kilogramman rahtiin kuului muiden muassa tieteellisiä kokeita, teknologiademoja, miehistön tarvikkeita, varaosia, ruokaa, vettä ja vaatteita.